बुजुर्ग महिला की संदिग्ध मौत, परिजनों को शंका
हीरा नगर इलाके में एक बुजुर्ग महिला की संदिग्ध हालत में मौत हो गई। परिजनों को शंका है कि महिला की हत्या हुई है। हालांकि पुलिस मामले की जांच कर रही है।
हीरा नगर पुलिस के मुताबिक घटना मंगलवार को सुखलिया ए सेक्टर की है। यहां किराए के मकान में रहने वाली 75 वर्षीय शांतिबाई पति छोटेलाल जोशी की संदिग्ध हालत में लाश मिली थी। सूचना पर पुलिस मौके पर पहुंची और जांच की। हालांकि पुलिस को महिला के शरीर पर कोई चोट के निशान नहीं मिले। इधर, परिवार के लोगों ने शंका जाहिर की है कि महिला की हत्या की गई है। पुलिस ने मर्ग कायम कर शव को पोस्टमॉर्टम लिए एमवाय अस्पताल भेजा। जहां उसका बुधवार को पीएम होगा।
आग लगाने वाले बुजुर्ग ने तोड़ा दम- इधर, 4 मार्च को खुद पर घासलेट डालकर आग लगाने वाले 65 वर्षीय धन्नालाल पिता दयाराम की मंगलवार को मौत हो गई। उसने खुद को घर में बंद कर घासलेट डालकर आग लगा ली थी। एमवाय में उसका इलाज चल रहा था। उसने दम तोड़ दिया। पुलिस आत्महत्या के कारणों का पता लगा रही है।
hin_Deva hin_Deva hin_Deva hin_Deva